**ΠΑΝΕΠΙΣΤΗΜΙΟ ΕΛΕΥΘΕΡΗΣ ΜΑΘΗΣΗΣ**



**ΔΗΜΟΥ ΑΓΙΑΣ ΒΑΡΒΑΡΑΣ**

**έναΡΞΗ ΕΓΓΡΑΦΩΝ ΓΙΑ ΤΟΝ Β΄ΚΥΚΛΟ ΔΙΑΛΕΞΕΩΝ**

Το **Πανεπιστήμιο Ελεύθερης Μάθησης του Δήμου Αγίας Βαρβάρας** συνεχίζει δυναμικά την επιτυχημένη του πορεία, εγκαινιάζοντας τον **δεύτερο κύκλο διαλέξεων**, σε συνεργασία με το **Πανεπιστήμιο Δυτικής Αττικής (ΠΑ.Δ.Α.)**.

Ο νέος κύκλος φέρει τον τίτλο **«Ψηφιακοί Ορίζοντες – Η Τεχνολογία στον Κόσμο του Ανθρώπου»** και είναι αφιερωμένος στις **ψηφιακές καινοτομίες**, τον **ψηφιακό μετασχηματισμό** και τη σύνδεσή τους με τη **σύγχρονη κοινωνία**, την **εκπαίδευση** και την **καθημερινή ζωή**.

**Ένα εκπαιδευτικό ταξίδι για μικρούς και μεγάλους στον κόσμο της τεχνητής νοημοσύνης, της ρομποτικής, των κοινωνικών δικτύων και της ψηφιακής καθημερινότητας.**

Επιστημονικός Υπεύθυνος του προγράμματος είναι ο Αναπληρωτής Καθηγητής Ιωάννης Κουμπούρος, από το Τμήμα Δημόσιας και Κοινοτικής Υγείας του ΠΑ.Δ.Α., και Διευθυντής του Ερευνητικού Εργαστηρίου Ψηφιακών Καινοτομιών στη Δημόσια Υγεία.

Οι διαλέξεις πραγματοποιούνται από Καθηγητές, Διδάκτορες, Λέκτορες και Ειδικό Διδακτικό Προσωπικό του ΠΑ.Δ.Α., καθώς και από διακεκριμένους εξωτερικούς συνεργάτες, οι οποίοι προσφέρουν ανιδιοτελώς τη γνώση και την εμπειρία τους στους συμμετέχοντες.

Ο δεύτερος κύκλος διαλέξεων πρόκειται να ξεκινήσει την **Τετάρτη 30 Απριλίου 2025** και **ώρα 18:00** στην αίθουσα εκδηλώσεων του Δημοτικού Ωδείου «Μέγαρο Μήτρος Σουλιμιώτης», Σίφνου και Αγίου Γεωργίου.

Οι ενδιαφερόμενοι που επιθυμούν να παρακολουθήσουν τις διαλέξεις, καλούνται να υποβάλλουν αίτηση έως και την **Παρασκευή 25 Απριλίου 2025** ως εξής:

**• στο email**: [dimotikopanepistimio@agiavarvara.gr](mailto:dimotikopanepistimio@agiavarvara.gr)

• **δια ζώσης:** Δημαρχείο Αγίας Βαρβάρας, Αριστομένους 8, Τμήμα Παιδείας και Δια Βίου Μάθησης, 2ος όροφος.

**Πληροφορίες:** Τμήμα Παιδείας και Δια Βίου Μάθησης, τηλέφωνα: 213.2019349 -350